Vragskip sink naby KnysnaKiani Satu Foto: theguardian.com Die SA Maritieme Veiligheidsowerheid (Samsa) het Woensdag gesê die vragskip het vanoggend om 04:00 in 1 000 meter water 110 seemyl suid van Buffelsbaai gesink. “Ons is gerusgestel dat dit te ver en te diep is om enige ernstige risiko vir die omgewing aan die Suid-Afrikaanse kus in te hou,” het Athane Scholtz, ŉ munisipale woordvoerder van Knysna, in ŉ verklaring gesê. Die departement van omgewingsake het aan Samsa gesê daar is nie meer ŉ olie-bedreiging wat die Tuinroete sal beïnvloed nie. Die departement het egter gesê hy sal aanhou om die kuslyn te monitor. Geen olie is sedert 14 Augustus in die water opgemerk nie. Die Goukamma-natuurreservaat is weer oopgestel vir die publiek. “Die publiek moet bewus wees dat skoonmaakprosesse nog in die natuurreservaat plaasvind en ons versoek dat hulle enige moontlike versperringsgebiede respekteer,” het Scholtz gesê. Die munisipaliteit het almal bedank wat gehelp het met die verwydering van die skip. Lees ook: Vragskip weer ter see gelaat Foto’s: Olie word steeds uit skip in Knysna gepomp Gestrande skip binnekort verwyder Gestrande vragskip lek olie Foto’s: Vragskip strand by Knysna